b'\n_START_ARTICLE_\nVester Kejlstrup\n_START_PARAGRAPH_\nVester Kejlstrup var en herreg\xc3\xa5rd i Balle Sogn og fra 1941 Alderslyst Sogn, der var beliggende, oprindelig lidt nord for Silkeborg, i byens nuv\xc3\xa6rende industrikvarter. Den h\xc3\xb8rte under Silkeborg Slot, og blev i 1661 sammen med den n\xc3\xa6rliggende Vester Kejlstrup, overdraget til vinsk\xc3\xa6nk Christian Fischer, og var derefter i privat eje til Silkeborg Kommune k\xc3\xb8bte den i 1943 og fortsatte allerede p\xc3\xa5begyndte udstykninger. G\xc3\xa5rden er senere nedrevet._NEWLINE_F\xc3\xb8rst i 1900-tallet havde den iflg. Danske Gaarde et areal p\xc3\xa5 670 tdr. land, deraf ager 530, mose 34, skov 30, hedeplantning ca. 50, tilliggende til husene 20, have og g\xc3\xa5rdsplads 6 tdr. land. _NEWLINE_G\xc3\xa5rden blev udstykket i 1936 til husmandssteder.'